
Αρ. Φύλλου 323 


15 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αύξηση αποζημίωσης προσωπικού Λιμενικού Σώμα¬ 
τος που εργάζεται πλέον του δνθημέρου την εβδο¬ 
μάδα. 1 

Παράταση χρόνου λειτουργίας της επιτροπής απο- 
γραφής και εκτίμησης της περιουσίας του Ο.Σ.Κ. 

Α.Ε.». 2 

Έγκριση υπερωριακής απογευματινής απασχόλησης 

σε υπαλλήλους του ΤΑΧΔΙΚ. 3 

Καθιέρωση υπερωριακής εργασίας στο Γραφείο του 
Υφυπουργού Πολιτισμού και του Γενικού Γραμμα¬ 
τέα Αθλητισμού του Υπουργείου Πολιτισμού. 4 

Κατακύρωση του Διεθνή Διαγωνισμού για την εκτέλε¬ 
ση των συμπληρωματικών έργων και την παραχώ¬ 
ρηση της χρήσης και εκμετάλλευσης του Τουριστι¬ 
κού Λιμένα Πυθαγορείου Σάμου. 5 

Κατακύρωση του Διεθνή Διαγωνισμού για την εκτέλε¬ 
ση των συμπληρωματικών έργων και την παραχώ¬ 
ρηση της χρήσης και εκμετάλλευσης του Τουριστι¬ 
κού Λιμένα Χίου. 6 

Τροποποίηση της Δ1α/12636/9.11.1999 απόφασης 

Υπουργού Υγείας και Πρόνοιας. 7 

Τροποποίηση της Δ1 α/14617/25.11.1999 απόφασης 

Υπουργού Υγείας και Πρόνοιας. 8 

Χορήγηση έκτακτης οικονομικής ενίσχυσης στους συ¬ 
νταξιούχους ΝΑΤ που επλήγησαν από το σεισμό 

της 7ης Σεπτεμβρίου 1999. 9 

Καθορισμός ύψους επιδομάτων ασθένειας, λουτροθε¬ 
ραπείας, τοκετού, εξόδων κηδείας και εξόδων κη¬ 
δείας βρεφών για το έτος 2000 στους ασφαλισμέ¬ 
νους του Οίκου Ναύτου. 10 

Σύσταση Δημοτικού Νομικού Προσώπου στο Δ.Δ. Χερ¬ 


σονήσου του Δήμου Χερσονήσου με την επωνυμία 
«Παιδικός και Βρεφονηπιακός Σταθμός Χερσονή¬ 
σου». 11 


ΑΠΟΦΑΣΕΙ Σ 

Αριθ. 2/18455/0022 (1) 

Αύξηση αποζημίωσης προσωπικού Λιμενικού Σώματος 
που εργάζεται πλέον του δνθημέρου την εβδομάδα. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 7του Ν. 2129/93 «Αυξήσεις 
Συντάξεων και άλλες διατάξεις (ΦΕΚ 57 Α'). 

2. Τις διατάξεις της παρ. 2 του άρθρου 3 του Ν. 2448/96 
«Μισθολογικές ρυθμίσεις μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας του Πυροσβεστικού και Λιμενικού Σώματος (ΦΕΚ 
279Α') όπως αυτές τροποποιήθηκαν με τις διατάξεις του 
εδαφίου γ' της παρ.1 του άρθρου 8 του Ν. 2512/1997 
«Ρύθμιση συνταξιοδοτικών θεμάτων στρατιωτικών και άλ¬ 
λες διατάξεις (ΦΕΚ 138 Α'). 

3. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων δια την ενίσχυση της περιφερειακής και 
οικονομικής ανάπτυξης της χώρας (ΦΕΚ232Α"), όπως συ¬ 
μπληρώθηκε με το άρθρο 8 του Ν. 2129/93 (ΦΕΚ57Α'). 

4. Τις διατάξεις του άρθρου 29Α' του Ν. 1558/85 «Κυ¬ 
βέρνηση και Κυβερνητικά όργανα (ΦΕΚ 137Α'), όπως προ¬ 
στέθηκε με το άρθρο 27του Ν. 2081/1992 (ΦΕΚ 154 Α') και 
τροποποιήθηκε με τις διατάξεις του άρθρου 1 του Ν. 
2469/97 (ΦΕΚ38 Α'). 

5. Τις διατάξεις της υπ' αριθμ. 1107147/1239/0006Α από 
4.10.1996 απόφασης του Πρωθυπουργού και Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (ΦΕΚ 922 
Β'). 

6. Το γεγονός ότι η ειδική αποζημίωση για κάθε ημέρα 
απασχόλησης πέραντου πενθημέρου που χορηγείται στο 
προσωπικό του Λιμενικού Σώματος δεν έχει αναπροσαρ- 
μοσθείαπό 1.1.1999. 

7. Από τις διατάξεις της παρούσας απόφασης πρόκα- 

λούνται επί πλέον δαπάνες που για το τρέχον έτος ανέρ¬ 
χονται στο ύψος των 374.000.000 δρχ. περίπου, για το 
έτος 2001 καθώς και για καθένα από τα επόμενα έτη στο 
ύψος των 400.000.000 δρχ. περίπου οι οποίες αντιμετω¬ 
πίζονται ως εξής: 

α) Οι δαπάνες έτους 2000 ύψους 374.000.000 δρχ. πε¬ 
ρίπου ως ακολούθως: 

I. Κατά το ποσό των 171.000.000 δρχ. από πιστώσεις του 
ΚΑΕ 0533 προϋπολογισμού ΥΕΝ. 

II. Κατά το ποσό των 203.000.000 από το αποθεματικό 
του Προϋπολογισμού του Υπουργείου Οικονομικών. 

β) Οι δαπάνες έτους 2001 και επόμενων ετών ύψους 
400.000.000 δρχ. περίπου θα προβλέπονται στον ΚΑΕ 
0533 των αντίστοιχων ετησίων προϋπολογισμών ΥΕΝ και 
θα καλύπτονται από τις πιστώσεις που θα εγκρίνονται για 
τον σκοπό αυτό, αποφασίζουμε: 

1. Η ειδική αποζημίωση που χορηγείται στο προσωπικό 
του Λιμενικού Σώματος με τις διατάξεις της παρ. 3 του άρ¬ 
θρου 7του Ν. 2129/1993 (ΦΕΚ57Α793) καθορίζεται από 1 
Ιανουάριου 2000 σε εννέα χιλιάδες (9.000) δραχμές για 
κάθε ημέρα απασχόλησης πέραν του πενθημέρου την 
εβδομάδα. 

2. Η ισχύς της παρούσας απόφασης αρχίζει από 
1 . 1 . 2000 . 

3. Η απόφαση αυτή να δημοσιευθεί στην Εφημερίδατης 
Κυβερνήσεως και να κυρωθεί με Νόμο με την φροντίδα 
του Υπουργείου Οικονομικών. 

Αθήνα, 10 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΧΡΙΣΤΟΔΟ ΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 2/16512/0022 (2) 

Παράταση χρόνου λειτουργίας της επιτροπής απογρα- 
φής και εκτίμησης της περιουσίας του Ο.Σ.Κ. Α.Ε.». 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - ΥΠΟΥΡΓΕΙΟΥ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Π.Δ. 414/98 (ΦΕΚ291 τ.Α'/29.12.98) «Μετατροπή 
του Οργανισμού Σχολικών Κτιρίων σε Ανώνυμη Εταιρία 
και έγκριση του Καταστατικού της» άρθρο δεύτερο, κεφ. 
πρώτο άρθρο 5 παρ. 3. 

2. Την υπ’ αριθμ. ΣΤ 1/2061/12.8.99 απόφαση των 
υπουργών Εθνικής Παιδείας και Θρησκευμάτων και Εθνι¬ 
κής Οικονομίας με την οποία ορίσθηκε η προβλεπόμενη 
από το άρθρο δεύτερο κεφ. πρώτο άρθρο 5 παρ. 4, επι¬ 
τροπή για την απογραφή και εκτίμηση της περιουσίας του 
Ο.Σ.Κ. Α.Ε. (ΦΕΚ 1669τ.Β'/25.8.99). 

3. Την αριθμ. ΣΤ1/3745/21.12.99 απόφαση του Υπουρ¬ 
γού Εθνικής Παιδείας και Θρησκευμάτων με την οποία 
παρετάθη η προθεσμία της παρ. 3 του άρθρου 5 κεφ. 
πρώτο, άρθρο δεύτερο του Π.Δ.414/98 (ΦΕΚ 291/τ.Α'/ 
29.12.98) κατά 6 μήνες, δηλαδή μέχρι 28.6.2000. 

4. Το γεγονός ότι λόγω του σεισμού της 7.9.99 το σύνο¬ 
λο σχεδόν του ανθρωπίνου δυναμικού του ΟΣΚ Α.Ε. απα¬ 
σχολήθηκε στις εργασίες αποκατάστασης των προκλη- 


θεισών ζημιών στα σχολικά κτίρια της Αττικής και εξ αυ¬ 
τού του γεγονότος καθυστέρησε η πρόοδος των εργα¬ 
σιών της ανωτέρω επιτροπής. 

5. Το μέγεθος του έργου που καλείται να επιτελέσει η 
Επιτροπή, δεδομένου ότι πρέπει να συλλεχθούν πληρο¬ 
φορίες από 384 υποθηκοφυλακεία τα περισσότερα εκ 
των οποίων δεν έχουν ακόμη στείλει τις πληροφορίες που 
έχουν ζητηθεί. 

6. Το αριθμ. Φ. 193/26397/23.12.99 έγγραφο του Ο.Σ.Κ. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού (4.000.000) δρχ. η οποία 
θα βαρύνει του προϋπ/σμότου Ο.Σ.Κ. Α.Ε. ΚΑΕ 0269. 

8. Την αριθμ. 1107147/1239/0006Α/4.10.96 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών». 

9. Την αριθμ. 2/80345/0022/8.11.99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91, αποφασίζουμε: 

Την παράταση του χρόνου λειτουργίας της επιτροπής 
απογραφής και εκτίμησης της περιουσίας του Ο.Σ.Κ. Α.Ε. 
κατάτοάρθροδτου Καταστατικού του Ο.Σ.Κ. Α.Ε. [(όπως 
αυτό εγκρίθηκε από το αρ. 2 Π.Δ. 414/98 (ΦΕΚ 291/τ. 
Α'/28.12.98)] η οποία διορίστηκε με την αριθμ. 
ΣΤ 1/2061/12.8.99 (ΦΕΚ1669τ. Β725.8.99) κοινή απόφαση 
των Υπουργών Εθνικής Παιδείας και Θρησκευμάτων και 
Εθνικής Οικονομίας μέχρι 28.6.2000. 

Η παρούσα τροποποιεί την προγενέστερη με αριθμ. 
ΣΤ1/2061/12.8.99 (ΦΕΚ 1669/τ. Β725.8.99) μόνο ως προς 
το θέμα του χρόνου λειτουργίας της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής 

Υπουργείου Οικονομικών Παιδείας και Θρησκευμάτων 

ΙΩΑΝ. ΚΟΥΣΟΥΛΑΚΟΣ ΑΓΓ. ΖΗΣΙΜΟΠΟΥΛΟΣ 

-Φ- 

Αριθ. 2/17127/0022 (3) 

Έγκριση υπερωριακής απογευματινής απασχόλησης σε 
υπαλλήλους του ΤΑΧΔΙΚ. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 2 του Ν. 2470/97 
«Αναμόρφωση μισθολογίου Προσωπικού της Δημόσιας 
Διοίκησης και άλλες συναφείς διατάξεις» όπως αντικατα- 
στάθηκε με τις διατάξεις του άρθρου 15 του Ν. 2592/1998 
(ΦΕΚ/τ. Α718.3.98). 

2. Του άρθρου 1 του Ν. 1157/81 «Περί καθιερώσεως 
πενθημέρου εβδομάδος εργασίας των Δημοσίων εν γένει 
Υπηρεσιών και ρυθμίσεις συναφών θεμάτων και τροπο¬ 
ποιήσεις διατάξεων ταύτης». 

3. ΤουΝ.Δ. 1017/71 «Περί ιδρύσεως ΤΑΧΔΙΚ». 

4. Του Π.Δ/τος 435/78 «Περί οργανισμού του ΤΑΧΔΙΚ». 

5. Την αριθμ. 1107147/1239/0006Α/4.10.96 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών». 

6. Την αριθ. 2/80345/0004/8.11.99 κοινή απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Γεωργίας Εργασίας και Κοινωνικών Ασφαλίσε¬ 
ων, Πολιτισμού, Μακεδονίας-Θράκης, Μεταφορών και 
Επικοινωνιών, Ανάπτυξης, Δικαιοσύνης, Υγείας και Πρό¬ 
νοιας, Τύπου και ΜΜΕ, Αιγαίου και Υφυπουργού Οικονο¬ 
μικών περί «Μεταβίβασης εξουσίας υπογραφής σύμφω¬ 
να με το άρθρο 7 παρ. 1 του Ν. 1943/97». 

7. Την απόφαση για έγκριση υπερωριακής απασχόλη¬ 
σης για το Α' εξάμηνο έτους 2000 για ογδόντα επτά (87) 
υπαλλήλους του ΤΑΧΔΙΚ και για σύνολο 12.100 ωρών που 
έλαβε το Δ.Σ. του ΤΑΧΔΙΚ στην 899/21.2.2000 συνεδρία¬ 
ση του (θέμα 4ο), αποφασίζουμε: 

Εγκρίνουμε την υπερωριακή απογευματινή απασχόλη¬ 
ση πέραν της υποχρεωτικής για το Α' εξάμηνο έτους 
2000, για ογδόντα επτά (87) υπαλλήλους του ΤΑΧΔΙΚ και 
για σύνολο ωρών 12.100. 

Η σχετική δαπάνη θα βαρύνει τον ΚΑΕ 0264 του προϋ¬ 
πολογισμού του ΤΑΧΔΙΚ στον οποίο για το έτος 2000 έχει 
εγγράφει πίστωση ποσού 18.000.000. 

Η απόφαση αυτή που ισχύει από 8.2.2000 να δημοσιευ- 
θεί στην Εφημερίδα της Κυβερνήσεως. 

Αθήνα, 8 Μαρτίου 2000 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Υπουργείου Δικαιοσύνης 
ΙΩΑΝ. ΚΟΥΣΟΥΛΑΚΟΣ ΓΕΩΡΓΙΟΣ Ν. ΑΝΔΡΕΟΠΟΥΑΟΣ 

-♦- 

Αριθ. 2/19344/002 (4) 

Καθιέρωση υπερωριακής εργασίας στο Γραφείο του 
Υφυπουργού Πολιτισμού και του Γενικού Γραμματέα 
Αθλητισμού του Υπουργείου Πολιτισμού. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΥΠΟΥΡΓΕΙΟΥ ΠΟΛΙΤΙΣΜΟΥ 

Έχοντας υπόψη: 

1 -Τις διατάξεις: 

α. Του Α. Ν. 397/68 «περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής». 

β. Του Π.Δ. 77/85 «Περί του Οργανισμού της Γενικής 
Γ ραμματείας Αθλητισμού». 

2. Του άρθρου 18του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις» όπως συμπληρώθηκε και τροποποι¬ 
ήθηκε μεταγενέστερα. 

3. Του Ν. 1558/85 «Κυβέρνηση και Κυβερνητικά Όργανα». 

4. Την ΠΥΣ (Πράξη 377/4.10.95) ΦΕΚ 6/Α/16.1.96 Συ¬ 
μπλήρωση και τροποποίηση της αρίθ. 88/2.8.85 «Οργά¬ 
νωση και λειτουργία Πολιτικών Γ ραφείων μελών της Κυ¬ 
βέρνησης και Υφυπουργών». 

5. Του άρθρου 58, παρ. 2 του Ν. 1943/11.4.91 «Εκσυγ¬ 
χρονισμός της Οργάνωσης καιλειτουργίαςτηςΔημόσιας 
Διοίκησης κ.λπ.» (ΦΕΚ 561/Β711.9.92). 

6. Του Ν. 2448/99 «Μισθολογικές ρυθμίσεις μόνιμων 
στελεχών των Ενόπλων Δυνάμεων και αντιστοίχως της 
Ελληνικής Αστυνομίας, του Πυροσβεστικού και Λιμενικού 
Σώματος, όπως ισχύει σήμερα. 


7. Την υπ’ αριθμ. 2030771/4262/0022/24.4.1997 Εγκύ¬ 
κλιο του Γ.Λ.Κ. 

8. Την υπ’ αριθμ. 2015266/1982/0022/1.3.1996 Εγκύκλιο 
που αφορά αποδοχές Ειδικών Συμβούλων (ΠΥΣ 377/ 
4.10.95 παρ. 4). 

9. Την αριθ. 2/80345/0004/8.11.1999 (ΦΕΚ 2040/τεύχος 
2ο/19.11.99) «Μεταβίβαση εξουσίας υπογραφής σύμφω¬ 
να με το άρθρο 7 παρ. ΙτουΝ. 1943/91». 

10. Τις σχετικές αποφάσεις τοποθετημένων στο Γ ραφείο 
του Υφυπουργού και Γ ενικού Γ ραμματέα Αθλητισμού. 

11. Το γεγονός ότι, από την απόφαση αυτή προκαλείται 
δαπάνη 48.832.200 δρχ. περίπου σε βάρος του κρατικού 
προϋπολογισμού, που θα βαρύνει τις πιστώσεις του Ειδι¬ 
κού Φορέα 21-610 και ΚΑΕ 0511, 0512, 0531 και 0532, 
έτους 2000, αποφασίζουμε: 

Καθιερώνουμε υπερωριακή εργασία για το χρονικό διά¬ 
στημα από 1.1.2000 έως και 31.12.2000 για τους παρακά¬ 
τω, ως εξής: 

Α. Εννέα (9) υπαλλήλους (Μετακλητοί-Αποσπασμένοι) 
στο Γ ραφείο του Υφυπουργού Πολιτισμού. 

Β. Δύο (2) Ειδικοί Σύμβουλοι (Ένας διορισμένος και 
ένας αποσπασμένος). 

Γ. Δύο (2) Οδηγοί-Αποσπασμένοι, ως Οδηγοί του Υπη¬ 
ρεσιακού Αυτοκινήτου του Υφυπουργού. 

Δ. Δύο (2) Αστυνομικά Όργανα που αποτελούν την προ¬ 
σωπική Ασφάλεια του Υφυπουργού. 

Ε. Τέσσερις (4) υπάλληλοι τοποθετημένοι στο Γ ραφείο 
Υφυπουργού για την υποβοήθηση του έργου του. 

Στ. Τ ρείς(3) υπάλληλοι στο Γ ραφείο του Γ ενικού Γ ραμ¬ 
ματέα Αθλητισμού. 

Ζ. Δύο (2) τοποθετημένους υπαλλήλους, που εκτελούν 
υπηρεσία ως Οδηγοί στο Υπηρεσιακό Αυτοκίνητο του Γε¬ 
νικού Γραμματέα Αθλητισμού. 

Η. Πέντε (5) υπάλληλοι αποσπασμένοι-τοποθετημένοι, 
που υπηρετούν στο Γραφείο του Γεν. Γραμ.Αθλητισμού, 
για υποβοήθηση του έργου του. 

Οι ώρες υπερωριακής εργασίας ορίζονται σε ενενήντα 
(90) το μήνα (δηλαδή σαράντα (40) απογευματινές, είκο¬ 
σι (20) Κυριακές και τριάντα (30) νυχτερινές). 

Η δαπάνη των υπερωριών θα βαρύνει τον προϋπολογι¬ 
σμό της Γ ενικής Γ ραμματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,30 Ιανουάριου 2000 

Οι Γενικοί Γ ραμματείς 

Δημοσιονομικής Πολιτικής 

Υπουργείου Οικονομικών Υπουργείου Πολιτισμού 

ΙΩΑΝ. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. Τ 996 ( 5 ) 

Κατακύρωση του Διεθνή Διαγωνισμού για την εκτέλεση 
των συμπληρωματικών έργων και την παραχώρηση 
της χρήσης και εκμετάλλευσης του Τουριστικού Λιμέ¬ 
να Πυθαγορείου Σάμου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/93 (ΦΕΚ 118 Α') Κεφ. Γ' πε- 

ρί δημιουργίας και λειτουργίας τουριστικών λιμένων 
όπως τροποποιήθηκε και ισχύει. 

2. Τις διατάξεις της παρ. 3 του άρθ. 5 του Ν. 2206/ 
20.4.94 «ίδρυση, οργάνωση, λειτουργία, έλεγχος καζίνων 
και άλλες διατάξεις» (ΦΕΚ 62 Α'). 

3. Τις διατάξεις του Π.Δ. 27/1.2.96 (ΦΕΚ 19Α') «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης» 

4. Την αριθμ. Τ/2482/1.7.1997 Κοινή Απόφαση των 
Υπουργών Εσωτερικών, Δημ. Διοίκησης και Αποκέντρω¬ 
σης, Οικονομικών και Ανάπτυξης «Σύσταση Διοικητικού 
Τομέα Τουριστικών Λιμένων και αντίστοιχης θέσης Ειδι¬ 
κού Γραμματέα στο Υπουργείο Ανάπτυξης» (Φ.Ε.Κ 537 Β'). 

5. Το Π.Δ. 33/99 (ΦΕΚ36Α') περί διορισμού Υπουργών, 
Αναπληρωτή Υπουργού και Υφυπουργών. 

6. Την Α.Π. Τ/1353/8.4.98 (ΦΕΚ 81 Γ) Κοινή Απόφαση 
του Πρωθυπουργού και Υπουργού Ανάπτυξης περί διορι¬ 
σμού του Κων/νου Γουβάλα στη θέση του Ειδικού Γ ραμ¬ 
ματέα του πρώην Υπουργείου Τουρισμού (ήδη Υπ. Ανά¬ 
πτυξης). 

7. Την υπ’ αριθμ. Α.Π Τ/2606/6.7.1999 Προκήρυξη Διε¬ 
θνούς Πλειοδοτικού Διαγωνισμού για την ανάδειξη ανα- 
δόχου που θα αναλάβειτην, εκτέλεση των συμπληρωμα¬ 
τικών έργων και τη χρήση-εκμετάλλευση του Τ συριστικού 
Λιμένα Πυθαγορείου Σάμου. 

8. Το αριθμ. 135/1.2.2000 Πρακτικό της Επιτροπής Δια¬ 
γωνισμού και την από 1.2.2000 Εισήγηση της ως άνω Επι¬ 
τροπής. 

9. Την από 22.2.2000 επιστολή της Δήλος Α.Ε., πρώτης 
πλειοδότριας με την οποία βελτιώνει την οικονομική της 
προσφορά από σαράντα έξι εκατομμύρια (46.000.000) 
δραχμές σε πενήντα εννέα εκατομμύρια (59.000.000) 
δραχμές. 

10. Το άρθρο 29α του Ν. 1558/1985, όπως συμπληρώ¬ 
θηκε με το άρθρο 27 του Ν. 2081/1992 και το γεγονός ότι 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Κατακυρώνουμε τον Διεθνή Διαγωνισμμό για την 
εκτέλεση των συμπληρωματικών έργων και την παραχώ¬ 
ρηση της χρήσης και εκμετάλλευσης του Τουριστικού Λι¬ 
μένα Πυθαγορείου Σάμου υπέρ της πρώτης πλειοδό- 
τριας, εταιρίας ΔΗΛΟΣ Α.Ε., έναντι ετήσιου ανταλλάγμα¬ 
τος πενήντα εννέα εκατομμυρίων (59.000.000) δραχμών, 
το οποίο θα αναπροσαμόζεται κάθε χρόνο σύμφωνα μετά 
οριζόμενα στο άρθρο 16 της προκήρυξης. 

Η διάρκεια της παραχώρησης είναι σαράντα τρία (43) 
χρόνια και αρχίζει από την ημερομηνία υπογραφής της 
σχετικής σύμβασης. 

Η πλειοδότρια εταιρεία ΔΗΛΟΣ Α.Ε. θα κληθεί σύμφω¬ 
να μετά οριζόμενα στο αρθ. 14της προκήρυξης ναπρο- 
σέλθει στο Υπ. Ανάπτυξης για την υπογραφή της σύμβα¬ 
σης παραχώρησης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Μαρτίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. Τ/1002 (6) 

Κατακύρωση του Διεθνή Διαγωνισμού για την εκτέλεση 
των συμπληρωματικών έργων και την παραχώρηση 
της χρήσης και εκμετάλλευσης του Τ συριστικού Λιμέ¬ 
να Χίου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/93 (ΦΕΚ 118 Α') Κεφ. Γ πε¬ 
ρί δημιουργίας και λειτουργίας τουριστικών λιμένων 
όπως τροποποιήθηκε και ισχύει. 

2. Τις διατάξεις της παρ. 3 του άρθ.5 του Ν. 2206/ 
20.4.94 «ίδρυση, οργάνωση, λειτουργία, έλεγχος καζίνων 
και άλλες διατάξεις» (ΦΕΚ 62 Α'). 

3. Τις διατάξεις του Π.Δ. 27/1.2.96 (ΦΕΚ 19Α') «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 

4. Την αριθμ. Τ/2482/1.7.1997 Κοινή Απόφαση των 
Υπουργών Εσωτερικών, Δημ. Διοίκησης και Αποκέντρω¬ 
σης, Οικονομικών και Ανάπτυξης «Σύσταση Διοικητικού 
Τομέα Τουριστικών Λιμένων και αντίστοιχης θέσης Ειδι¬ 
κού Γραμματέα στο Υπουργείο Ανάπτυξης» (Φ.Ε.Κ 537 
Β'). 

5. Το Π.Δ. 33/99 (ΦΕΚ 36 Α') περί διορισμού Υπουργών, 
Αναπληρωτή Υπουργού και Υφυπουργών. 

6. Την Α.Π. Τ/1353/8.4.98 (ΦΕΚ 81 Γ') Κοινή Απόφαση 
του Πρωθυπουργού και Υπουργού Ανάπτυξης περί διορι¬ 
σμού του Κων/νου Γουβάλα στη θέση του Ειδικού Γραμ¬ 
ματέα του πρώην Υπουργείου Τουρισμού (ήδη Υπ. Ανά¬ 
πτυξης). 

7. Την υπ’ αριθμ. Α.Π Τ/3233/27.8.1999 Προκήρυξη Διε¬ 
θνούς Πλειοδοτικού Διαγωνισμού για την ανάδειξη ανα- 
δόχου που θα αναλάβει την εκτέλεση των συμπληρωματι¬ 
κών έργων και τη χρήση-εκμετάλλευση του Τουριστικού 
Λιμένα Χίου. 

8. Το αριθμ. 135/1.2.2000 Πρακτικό της Επιτροπής Δια¬ 
γωνισμού και την από 1.2.2000 Εισήγηση της ως άνω Επι¬ 
τροπής. 

9. Την από 22.2.2000 επιστολή της Κοινοπραξίας ΒΕΡ- 
ΝΙΚΟΣ ΚΟΤΤΕΡΑ ΝΑΥΤΙΛΙΑΚΗ ΑΝΩΝΥΜΗ ΕΤΑΙΡΕΙΑ- 
ΟΜΗΡΟΣ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ ΤΕ¬ 
ΧΝΙΚΗ ΚΑΤΑΣΚΕΥΑΣΤΙΚΗ ΕΤΑΙΡΕΙΑ πρώτης πλειοδό- 
τριας με την οποία βελτιώνει την οικονομική της 
προσφορά από σαράντα δύο εκατομμύρια (42.000.000) 
δραχμές σε σαράντα οκτώ εκατομμύρια πεντακόσιες χι¬ 
λιάδες (48.500.000) δραχμές. 

10. Το άρθρο 29Α του Ν. 1558/1985, όπως συμπληρώ¬ 
θηκε με το άρθρο 27 του Ν. 2081/1992 και το γεγονός ότι 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Κατακυ ρώνουμε τον Διεθνή Διαγωνισμό για την εκτέ¬ 
λεση των συμπληρωματικών έργων και την παραχώρηση 
της χρήσης και εκμετάλλευσης του Τουριστικού Λιμένα 
Χίου υπέρ της πρώτης πλειοδότριας, Κοινοπραξίας ΒΕΡ- 
ΝΙΚΟΣ ΚΟΤΤΕΡΑ ΝΑΥΤΙΛΙΑΚΗ ΑΝΩΝΥΜΗ ΕΤΑΙΡΕΙΑ - 
ΟΜΗΡΟΣ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ ΤΕ¬ 
ΧΝΙΚΗ ΚΑΤΑΣΚΕΥΑΣΤΙΚΗ ΕΤΑΙΡΕΙΑ έναντι ετήσιου 
ανταλλάγματος σαράντα οκτώ εκατομμυρίων πε- 

ντακοσίων χιλιάδων (48.500.000) δραχμών, το οποίο θα 
αναπροσαμόζεται κάθε χρόνο σύμφωνα με τα οριζόμενα 
στο άρθρο 16 της προκήρυξης. 

Η διάρκεια της παραχώρησης είναι σαράντα τρία (43) 
χρόνια και αρχίζει από την ημερομηνία υπογραφής της 
σχετικής σύμβασης. 

Η πλειοδότρια θα κληθεί σύμφωνα με τα οριζόμενα στο 
αρθ. 14 της προκήρυξης να προσέλθει στο Υπ.Ανάπτυξης 
για την υπογραφή της σύμβασης παραχώρησης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Μαρτίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Δ1α/3976 (7) 

Τροποποίηση της Δ1 α/12636/9.11.1999 απόφασης 
Υπουργού Υγείας και Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του άρθρου 167 του Ν. 2683/99. 

2. Το έγγραφο με αρ. 85/0/8.6.99 του Παν. Θεσ/κης. 

3. Το έγγραφο με αρ. 4945/17.2.2000 του Παν. Θεσ/κης. 

4. Την Δ1 α/12636/9.11.99 απόφασή μας «Σύσταση επι¬ 
τροπής προσφυγών με έδρα την Θεσσαλονίκη στη Σχολή 
Επιστημών Υγείας Τμήμα Ιατρικής του Πανεπιστήμιου 
Θεσσαλονίκης», αποφασίζουμε: 

Α. Τροποποιούμε την ανωτέρω (4) σχετική απόφασή 
μας και ορίζουμε ως Γραμματέατης Επιτροπής Προσφυ¬ 
γών την Στυλιανή Τσόκου, υπάλληλο της Γραμματείας 
του Τμήματος Ιατρικής του Πανεπιστήμιου Θεσ/κης, σε 
αντικατάσταση της Ιουλίας - Βασιλικής Μπούκλα - Παπα- 
δημητρίου. 

Β. Κατά τα λοιπά ισχύει η Δ1 α/12636/9.11.99 απόφασή 
μας. 

Γ. Η τροποποίηση αυτή να δημοσιευθεί στην Εφημερί¬ 
δα της Κυβερνήσεως. 

Αθήνα, 10 Μαρτίου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 
-♦- 

Αριθ. ΔΙα/1789/σχ. 2031/3106 (8) 

Τ ροποποίηση της Δ1 α/14617/25.11.1999 απόφασης 
Υπουργού Υγείας και Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του άρθρου 168 του Ν. 2683/99. 

2. Το έγγραφο με αρ. 9205/18.6.99 του Εθνικού και Κα- 
ποδιστριακού Πανεπιστημίου Αθηνών. 

3. Την παραίτηση της Ελ. ΒάρσουΑν. Καθ. Ψυχιατρικής. 

4. Την παραίτηση του I. Λιάππα Αν. Καθ. Ψυχιατρικής. 

5. Την παραίτηση του Α. Ραμπαβίλα Καθ. Ψυχιατρικής, 
αποφασίζουμε: 


Τροποποιούμε την Δ1 α/14617/25.11.1999 απόφασή 
μας «Σύσταση Ειδικών Υγειονομικών Επιτροπών Αθήνας» 
ως εξής: 

ΕΙΔΙΚΗ ΕΠΙΤΡΟΠΗ ΓΙΑ ΤΙΣ ΝΕΥΡΟΨΥΧΙΚΕΣ ΝΟΣΟΥΣ 

Αναπληρωματικά μέλη : 

1. Τζέμο Ιωάννη, Αν. Καθηγητή, Ψυχιατρική Κλινική « Αι- 
γινήτειο Νοσοκομείο». 

2. Σακκά Παύλο, Αν. Καθηγητή, Ψυχιατρική Κλινική « Αι- 
γινήτειο Νοσοκομείο». 

3. Βαρσαμαντζή Γρηγόρη, Αν. Καθηγητή, Ψυχιατρική 
Κλινική «Αιγινήτειο Νοσοκομείο». 

Β. Κατά τα λοιπά ισχύει η Δ1 α/14617/25.11.99 απόφασή 
μας. 

Γ. Η τροποποίηση αυτή να δημοσιευθεί στην Εφημερί¬ 
δα της Κυβερνήσεως. 

Αθήνα, 10 Μαρτίου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 
-♦- 

Αριθ. 5411.1/14/00 (9) 

Χορήγηση έκτακτης οικονομικής ενίσχυσης στους συ¬ 
νταξιούχους ΝΑΤ που επλήγησαν από το σεισμό της 

7ης Σεπτεμβρίου 1999». 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των παραγρ. 2 και 4 του άρθρου 18 του 
Ν. 2768/99 (Α' 273) «Ρύθμιση συνταξιοδοτικών θεμάτων, 
σύσταση Νομικού Προσώπου Δημοσίου Δικαίου κ.λπ». 

2. Την αριθμ. 1107147/1239/006Α/4.10.96 κοινή Απόφα¬ 
ση του Πρωθυπουργού και του Υπουργού Οικονομικών 
με θέμα «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (Β' 922). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) το οποίο συ¬ 
μπληρώθηκε με το άρθρο 27του Ν. 2081/92 (ΑΊ54) όπως 
αντικαταστάθηκε από το άρθρο 1 παρ. 2α του Ν. 2469/97 
(Α' 38) 

4. Την ανάγκη άμεσης αντιμετώπισης των αναγκών δια¬ 
βίωσης των συνταξιούχων ΝΑΤ που επλήγησαν από το 
σεισμό της 7ης Σεπτεμβρίου 1999. 

5. Το γεγονός ότι από την εφαρμογή της παρούσας 
απόφασης, προκαλείται δαπάνη σε βάρος του προϋπο¬ 
λογισμού ΝΑΤ οικ. έτους 1999 ύψους περίπου 
175.000.000 δρχ. (ΚΑΕ 122 και 600), αποφασίζουμε: 

1. Χορηγούμε εφάπαξ έκτακτη οικονομική ενίσχυση πο¬ 
σού 120.000 δρχ. στους συνταξιούχους του Ναυτικού 
Απομαχικού Ταμείου (ΝΑΤ) που επλήγησαν από το σεισμό 
της 7ης Σεπτεμβρίου 1999, για την αντιμετώπιση των άμε¬ 
σων αναγκών διαβίωσης τους. 

2. Δικαιούχοι της έκτακτης οικονομικής ενίσχυσης είναι 
οι συνταξιούχοι ΝΑΤ των οποίων η μόνιμη κατοικία κρίθη- 
κε ακατάλληλη για χρήση (κόκκινη ή κίτρινη) από το σει¬ 
σμό της 7ης Σεπτεμβρίου, ανεξαρτήτως αν ήταν η όχι 
ιδιόκτητη. 

3. Αν στο ίδιο σπίτι κατοικούσαν δύο συνταξιούχοι ΝΑΤ 
εξ ιδίου δικαιώματος η έκτακτη οικονομική ενίσχυση θα 
καταβληθεί και στους δύο. 

4. Για την εφαρμογή της απόφασης αυτής, ως συνταξι¬ 
ούχοι νοούνται όσοι ήταν συνταξιούχοι κατά την 7η Σε¬ 
πτεμβρίου 1999. 

5. Δικαιολογητικά για την καταβολή της έκτακτης οικο¬ 
νομικής ενίσχυσης, ορίζονται: 

• Αίτηση του συνταξιούχου προς το ΝΑΤ 

• Αντίγραφο αυτοψίας (δευτεροβάθμιου ελέγχου και 
όπου δεν υπάρχει πρωτοβάθμιου) περί ακαταλληλότητας 
της οικίας του (κόκκινο ή κίτρινο). 

• Πληρεξούσιο ή εξουσιοδότηση (αφορά τις περιπτώ¬ 
σεις υποβολής της αίτησης δι' αντιπροσώπου). 

• Υπεύθυνη δήλωση στην οποία θα δηλώνονται τα εξής: 
α) ότι η πληγείσα κατοικία που εμφανίζεται στο συνημ¬ 
μένο αντίγραφο αυτοψίας, είναι μόνιμη κατοικία του (ιδιο¬ 
κτήτης, ενοικιαστής ή συνοικούν πρόσωπο) 

β) ότι εάν λαμβάνει σύνταξη και από περισσότερους 
τους ενός φορείς επιλέγει ως φορέα το ΝΑΤ για νατού κα¬ 
ταβληθεί η οικονομική ενίσχυση. 

6. Σε περίπτωση υποβολής ανακριβούς δήλωσης εκ μέ¬ 
ρους των συνταξιούχων, είτε για το ότι είναι συνταξιού¬ 
χος άλλου ασφαλιστικού οργανισμού, είτε για τον τόπο 
της μόνιμης κατοικίας του, τα αχρεωστήτως καταβληθέ- 
ντα ποσά θα παρακρατηθούν στο διπλάσιο από τη σύ¬ 
νταξή του, μετά από απόφαση του αρμοδίου οργάνου 
του ΝΑΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΣΤΑΥΡΟΣΑΡ. ΣΟΥΜΑΚΗΣ 
-Φ- 

Αριθ. 5421.5/6/00 ( 10 ) 

Καθορισμός ύψους επιδομάτων ασθένειας, λουτροθερα¬ 
πείας, τοκετού, εξόδων κηδείας και εξόδων κηδείας 
βρεφών για το έτος 2000 στους ασφαλισμένους του 
Οίκου Ναύτου. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 6του άρθρου 19του ΠΔ 894/81 
(ΦΕΚ 226 Α'/81) «Περί της παρεχομένης εις τους ησφαλι- 
σμένουςτου Οίκου Ναύτου προστασίας» όπως αυτή αντι- 
καταστάθηκε από την παρ. 5 του άρθρου 17 του ΠΔ 
296/85 (ΦΕΚ 109 Α'/85). 

β. Τις διατάξεις του (α') εδαφίου της παρ. 3 του άρθρου 
22 του Ν. 2362/95 «Περί Δημοσίου Λογιστικού, ελέγχου 
των δαπανών του Κράτους κ.λπ.» (ΦΕΚ247Α795). 

γ. Τις διατάξεις του άρθρου 4 του ΠΔ 79/90 (ΦΕΚ 37 
Α'/90) «Περί τροποποίησης Οργανισμού Υπουργείου Οι¬ 
κονομικών και Οργανισμού Νομαρχιών». 

δ. Την αριθμ. 4544/2/12.1.00 απόφαση του Διοικητικού 
Συμβουλίου του Οίκου Ναύτου. 

ε. Το γεγονός ότι με την απόφαση αυτή προκαλείται δα¬ 
πάνη δρχ. 510.425.000 σε βάρος του προϋπολογισμού 
εξόδων του Οίκου Ναύτου έτους 2000 (ΚΑΕ 0681-0674- 
0685-0634) στον οποίο έχουν εγγράφει οι σχετικές πι¬ 
στώσεις. 


στ. Την αριθμ. 1107147/1239/ 006 Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922 Β'/96), απο¬ 
φασίζουμε: 

1. Καθορίζουμε για το έτος 2000 το ύψος των παρακά¬ 
τω αναγραφομένων χρηματικών παροχών του Οίκου 
Ναύτου προς τους ασφαλισμένους του, ως εξής: 

(α) Επίδομα ασθένειας εγγάμου, εβδομήντα χιλιάδες 
(70.000) δρχ. μηνιαίως. 

(β) Επίδομα ασθένειας άγαμου, πενήντα χιλιάδες 
(50.000) δρχ. μηνιαίως. 

(γ) Επίδομα λουτροθεραπείας, τριάντα πέντε χιλιάδες 
(35.000) δρχ. εφάπαξ. 

(δ) Επίδομα φυσιολογικού τοκετού, διακόσιες χιλιάδες 
(200.000) δρχ. εφάπαξ. 

(ε) Επίδομα τοκετού με χειρουργική επέμβαση (καισα¬ 
ρική τομή) τριακόσιες χιλιάδες (300.000) δρχ. εφάπαξ. 

(στ) Έξοδα κηδείας, εκατόν εβδομήντα χιλιάδες 
(170.000) δρχ. εφάπαξ. 

(ζ) Έξοδα κηδείας βρεφών μέχρι ενός έτους, ογδόντα 
πέντε χιλιάδες (85.000) δρχ. εφάπαξ. 

2. -Το επίδομα των περιπτώσεων (α) και (β) καταβάλλε¬ 
ται στους ναυτικούς που λόγω ασθένειας έχουν καταστεί 
ανίκανοι προς εργασία, της ανικανότητας βεβαιούμενης 
από ελεγκτή γιατρό του Ο.Ν. εγκρινομένης από την Υγει¬ 
ονομική Υπηρεσία Οίκου Ναύτου (ΥΥΟΝ). 

Τα λοιπά επιδόματα και έξοδα καταβάλλονται στους δι¬ 
καιούχους με την προσκόμιση στον Οίκου Ναύτου των 
απαιτουμένων για κάθε περίπτωση δικαιολογητικών. 

3. - Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

4 1 Η απόφαση αυτή να δημοσιευθεί στην Εφημερίδατης 
Κυβερνήσεως και να κοινοποιηθεί για εκτέλεση.- 

Πειραιάς, 7 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-Φ- 

Αριθ. 2816 (11) 

Σύσταση Δημοτικού Νομικού Προσώπου στο Δ.Δ. Χερσο¬ 
νήσου του Δήμου Χερσονήσου με την επωνυμία «Παι¬ 
δικός και Βρεφονηπιακός Σταθμός Χερσονήσου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 26 και 203 του ΠΔ 410/95, 
όπως αυτό συμπληρώθηκε με τις διατάξεις των παραγ. 6, 
8 του άρθρου 9 του Ν. 2503/97, σύμφωνα με τις οποίες οι 
Κ.Π.Σ και Κ.Β.Σ οι οποίοι λειτουργούν με τις διατάξεις του 
από 2.11.35 Α.Ν. μεταβιβάζονται στους ΟΤΑ στις διοικητι¬ 
κές περιφέρειες των οποίων βρίσκονται και θα λειτουρ¬ 
γούν πλέον ως δημοτικά και κοινοτικά πρόσωπα του άρ¬ 
θρου 203 του παραπάνω Π.Δ/τος. 

2. Την αριθ. Π2β/372/98 ΦΕΚ 208 Β'98 απόφαση του Υπ. 
Υγείας Πρόνοιας με την οποία αποφασίστηκε η μεταβίβα¬ 
ση του Κρατ. Παιδικού και Βρεφονηπιακού Σταθμού της 
πρώην κοιν. Λιμ. Χερσονήσου στην πρώην Κοιν. Λιμ. Χερ¬ 
σονήσου (νυνΔ.Δ. Δήμου Χερσονήσου). 

3. Την αρ. 182/99 απόφαση του Δήμου Χερσονήσου με 

την οποία συστήνεται στο Δήμο Νομικό Πρόσωπο Δημ. Δι¬ 
καίου με την επωνυμία «Παιδικός και Βρεφονηπιακός 
Σταθμός Δ. Χερσονήσου», αποφασίζουμε: 

1. Συνιστούμε ίδιο Δημοτικό Νομικό Πρόσωπο στο Δ.Δ. 
Χερσονήσου του Δήμου Χερσονήσου με την επωνυμία 
«Παιδικός και Βρεφονηπιακός Σταθμός Χερσονήσου». 

2. Σκοπός του Νομικού Προσώπου είναι: 

Ο Παιδικός σταθμός έχει σκοπό την καθημερινή φύλα¬ 
ξη, φροντίδα, ημερήσια διατροφή, διαπαιδαγώγηση και 
ψυχαγωγία νηπίων εργαζομένων γονέων, την πολύπλευ¬ 
ρη νοητική, συναισθηματική κοινωνική, ψυχοσωματική 
ανάπτυξη των παιδιών, την προπαρασκευή του για την 
φυσική μετάβασή τους από την οικογενειακή ζωή στο 
σχολικό περιβάλλον. 

3. Το Διοικητικό Συμβούλιο του ίδιου Νομικού Προσώ¬ 
που Δημοσίου Δικαίου , που συστήνεται αποτελείται από 
πέντε (5) μέλη, ήτοι: 

α) Πρόεδρος του Διοικητικού Συμβουλίου είναι ο Δή¬ 
μαρχος ή άλλο μέλος, αιρετό ή μη, που ορίζεται από αυ¬ 
τόν. 

β) Δύο (2) δημοτικούς συμβούλους που ορίζονται με 
απόφαση του Δημοτικού Συμβουλίου. 

γ) Ένας εκπρόσωπος των γονέων φιλοξενούμενων παι¬ 
διών στον Παιδικό Σταθμό ο οποίος ορίζεται με τον ανα¬ 
πληρωτή του από το Δημοτικό Συμβούλιο. 

δ) Ένας εκπρόσωπος των εργαζομένων που υποδει¬ 
κνύεται μαζί με τον αναπληρωτή του από ειδική συνέλευ¬ 
ση στην οποία παίρνει μέρος το σύνολο των εργαζομένων 
στο Νομικό Πρόσωπο. 

Η θητείατου Διοικητικού Συμβουλίου ακολουθείτηνΔη¬ 
μοτική περίοδο. 

4. Οι αρμοδιότητες του Διοικητικού Συμβουλίου, του 


Προέδρου αυτού, τα της εγγραφής των παιδιών και σχε¬ 
τικά με την διακοπή, ρυθμίζονται με κανονισμό λειτουρ¬ 
γίας που ψηφίζεται από το Δημοτικό Συμβούλιο. 

5. Πόροι και Περιουσία: 

α) Η ετήσια επιχορήγηση του Δήμου 

β) Η ετήσια επιχορήγηση από το Υπ. Υγείας Πρόνοιας 
και Κοινωνικών Ασφαλίσεων, σύμφωνα με το άρθρο 42 
παρ. 7του Ν. 2218/94. 

γ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

δ) Κάθε είδους εισφορές, δωρεές, κληρονομιές, συν¬ 
δρομές κ.λπ. 

ε) Η κινητή και ακίνητη περιουσία την οποία χρησιμο¬ 
ποιείτο Νομικό Πρόσωπο, σύμφωνα με το άρθρο 42 παρ. 
4τουΝ. 2218/94. 

6. Σφραγίδα θα χρησιμοποιεί περιλαμβάνουσα ότι ορί¬ 
ζει το άρθρο ΙΟτου ΠΔ423/95 καιη παρ. 3του Ν. 48/1975. 

7. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρό του ή τον νό¬ 
μιμο αναπληρωτή αυτού. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Χερσονήσου για το έτος 
1999, το ύψος της οποίας δεν δύναται να καθοριστεί επα¬ 
κριβώς. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Ηράκλειο, 2 Μαρτίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 

Θ-ΓΠ3Π: \Λ/θ6ΓΤΙ35ΐθΤ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β" (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































